ddrg/super_eurlex huggingface dataset:
Neuvoston asetus (EY) N:o 837/95, annettu 10 päivänä huhtikuuta 1995, kaksikäyttötuotteiden vientiä koskevan yhteisön valvontajärjestelmän käyttöön ottamisesta annetun asetuksen (EY) N:o 3381/94 muuttamisesta



Virallinen lehti nro L 090 , 21/04/1995 s. 0001 - 0001



NEUVOSTON ASETUS (EY) N:o 837/95, annettu 10 päivänä huhtikuuta 1995, kaksikäyttötuotteiden vientiä koskevan yhteisön valvontajärjestelmän käyttöön ottamisesta annetun asetuksen (EY) N:o 3381/94 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamisasiakirjan ja erityisesti sen 113 artiklan, ottaa huomioon komission ehdotuksen, sekä katsoo, että Euroopan unionin neuvoston kaksikäyttötuotteiden vientiä koskevan yhteisön valvontajärjestelmän käyttöön ottamisesta 19 päivänä joulukuuta 1994 annettu neuvoston asetus (EY) N:o 3381/94 (1) ja Euroopan unionista tehdyn sopimuksen J.3 artiklan perusteella 19 päivänä joulukuuta 1994 tehty neuvoston päätös 94/942/YUTP yhteisestä toiminnasta kaksikäyttötuotteiden viennin valvonnasta (2) muodostavat yhdennetyn järjestelmän, ja asetusta ja päätöstä yhteisestä toiminnasta oli määrä soveltaa 1 päivästä maaliskuuta 1995; Euroopan yhteisöjen virallinen lehti, jossa nämä säädökset oli määrä julkaista, ei ollut vielä ilmestynyt kyseisenä päivänä; säädösten asianmukaisen voimaantulon varmistamiseksi on muutettava tätä koskevaa päivämäärää ja siten muutettava asetusta (EY) N:o 3381/94, ON ANTANUT TÄMÄN ASETUKSEN: 1 artikla Korvataan asetuksen (EY) N:o 3381/94 24 artikla seuraavasti: "24 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1995". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 10 päivänä hutikuuta 1995. Neuvoston puolesta A. JUPPÉ Puheenjohtaja (1) EYVL N:o L 367, 31.12.1994, s. 1 (2) EYVL N:o L 367, 31.12.1994, s. 8
KOMISSION ASETUS (EY) N:o 1109/95, annettu 16 päivänä toukokuuta 1995, tiettyjen herkästi pilaantuvien tavaroiden tullausarvon määrittämiseksi tarkoitettujen yksikköarvojen vahvistamisesta



Virallinen lehti nro L 111 , 18/05/1995 s. 0001 - 0006



KOMISSION ASETUS (EY) N:o 1109/95, annettu 16 päivänä toukokuuta 1995, tiettyjen herkästi pilaantuvien tavaroiden tullausarvon määrittämiseksi tarkoitettujen yksikköarvojen vahvistamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisöjen tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (1), ottaa huomioon tiettyjen yhteisöjen tullikoodeksista annetun asetuksen (ETY) N:o 2913/92 soveltamista koskevien säännösten vahvistamisesta 2 päivänä heinäkuuta 1993 annetun komission asetuksen (ETY) N:o 2454/93 (2), sellaisena kuin se on viimeksi muutettuna asetuksella (EY) N:o 3254/94 (3), ja erityisesti sen 173 artiklan 1 kohdan, sekä katsoo, että asetuksen (ETY) N:o 2454/93 173-177 artiklassa säädetään perusteet, joiden nojalla komissio vahvistaa jaksoittaiset yksikköarvot mainitun asetuksen liitteessä 26 esitetyn luokittelun mukaisesti kuvatuille tuotteille, ja edellä mainituissa artikloissa vahvistettujen sääntöjen ja perusteiden soveltaminen komissiolle asetuksen (ETY) N:o 2454/93 173 artiklan 2 kohdan säännösten mukaisesti toimitettuihin tekijöihin johtaa yksikköarvon vahvistamiseen kyseisille tuotteille, siten kuin tämän asetuksen liitteessä määrätään, ON ANTANUT TÄMÄN ASETUKSEN: 1 artikla Asetuksen (ETY) N:o 2454/93 173 artiklan 1 kohdassa tarkoitetut yksikköarvot vahvistetaan, kuten liitteessä olevassa taulukossa esitetään. 2 artikla Tämä asetus tulee voimaan 19 päivänä toukokuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä toukokuuta 1995. Komission puolesta Mario MONTI Komission jäsen (1) EYVL N:o L 302, 19.10.1992, s. 1 (2) EYVL N:o L 253, 11.10.1993, s. 1 (3) EYVL N:o L 346, 31.12.1994, s. 1 LIITE >TAULUKON PAIKKA>
Neuvoston asetus (EY) N:o 1170/95, annettu 22 päivänä toukokuuta 1995, lopullisen polkumyyntitullin käyttöön ottamisesta Kiinan kansantasavallasta peräisin olevan kaliumpermanganaatin tuonnissa annetun asetuksen (EY) N:o 2819/94 muuttamisesta



Virallinen lehti nro L 118 , 25/05/1995 s. 0006 - 0006



NEUVOSTON ASETUS (EY) N:o 1170/95, annettu 22 päivänä toukokuuta 1995, lopullisen polkumyyntitullin käyttöön ottamisesta Kiinan kansantasavallasta peräisin olevan kaliumpermanganaatin tuonnissa annetun asetuksen (EY) N:o 2819/94 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon polkumyynnillä tai vientituella muista kuin Euroopan talousyhteisön jäsenvaltioista tapahtuvalta tuonnilta suojautumisesta 11 päivänä heinäkuuta 1988 annetun neuvoston asetuksen (ETY) N:o 2423/88 (1) ja erityisesti sen 12, 14 ja 15 artiklan, ottaa huomioon komission ehdotuksen, jonka se on tehnyt kuultuaan neuvoa-antavaa komiteaa, sekä katsoo, että (1) neuvosto on asetuksella (ETY) N:o 1531/88 (2) ottanut käyttöön lopullisen polkumyyntitullin Kiinan kansantasavallasta peräisin olevan kaliumpermanganaatin tuonnissa; tullin määrä oli yhtä suuri kuin kiloa kohden lasketun vapaasti yhteisön rajalla tullaamattomana nettohinnan ja 2,25 ecun määrän välinen erotus tai kuin 20 prosenttia tästä kiloa kohden lasketusta vapaasti yhteisön rajalla tullaamattomana nettohinnasta, joista korkeampi summa kannetaan, (2) toimenpiteiden uudelleentarkastelun jälkeen neuvosto hyväksyi lopullisen polkumyyntitullin käyttöön ottamisesta Kiinan kansantasavallasta peräisin olevan kaliumpermanganaatin tuonnissa annetun asetuksen (EY) N:o 2819/94 (3); tullin määrä oli 1,26 ecua kiloa kohden ja asetus tuli voimaan 20 päivänä marraskuuta 1994, ja (3) asetuksessa (EY) N:o 2819/94 ei erityisesti säädetä asetuksen (ETY) N:o 1531/88 kumoamisesta tai muuttamisesta, ja tämän vuoksi on aiheellista selventää, että asetus (ETY) N:o 1531/88 on kumottu ja korvattu asetuksella (EY) N:o 2819/94; asetus (EY) N:o 2819/94 olisi tämän vuoksi muutettava, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 2819/94 1 artikla seuraavasti: 1. Lisätään uusi 3 kohta seuraavasti: "3. Kumotaan asetus (ETY) N:o 1531/88." 2. Tällöin 3 kohdasta tulee 4 kohta. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 20 päivästä marraskuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä toukokuuta 1995. Neuvoston puolesta A. MADELIN Puheenjohtaja (1) EYVL N:o L 209, 2.8.1988, s. 1, asetus sellaisena kuin se on viimeksi muutettuna asetuksella (EY) N:o 522/94 (EYVL N:o L 66, 10.3.1994, s. 10) (2) EYVL N:o L 138, 3.6.1988, s. 1 (3) EYVL N:o L 298, 19.11.1994, s. 32
Komission asetus (EY) N:o 1243/95, annettu 31 päivänä toukokuuta 1995, poikkeamisesta tiettyjen viinien haihtuvaa happoisuutta koskevista säännöksistä annetun asetuksen (ETY) N:o 586/93 muuttamisesta toisen kerran



Virallinen lehti nro L 121 , 01/06/1995 s. 0064 - 0064



KOMISSION ASETUS (EY) N:o 1243/95, annettu 31 päivänä toukokuuta 1995, poikkeamisesta tiettyjen viinien haihtuvaa happoisuutta koskevista säännöksistä annetun asetuksen (ETY) N:o 586/93 muuttamisesta toisen kerran EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla ja asetuksella (EY) N:o 3290/94 (2), ja erityisesti sen 66 artiklan 4 kohdan, sekä katsoo, että asetuksen (ETY) N:o 822/87 66 artiklassa säädetään viinien haihtuvan happoisuuden enimmäispitoisuudet; poikkeuksista voidaan säätää tiettyjen tma-laatuviinien osalta, jos niitä on kypsytetty vähintään kaksi vuotta tai jos ne on valmistettu erityismenetelmin; tietyillä Toscanasta, Bordelaisista tai Lounais-Ranskasta peräisin olevilla tma-laatuviineillä esiintyy yli kaksi vuotta kestävän kypsytyksen ja muiden valmistusmenetelmien vuoksi asetuksen (ETY) N:o 822/87 66 artiklassa säädettyjä korkeampia haihtuvan happoisuuden pitoisuuksia; edellä mainittujen viinien valmistuksen jatkumisen mahdollistamiseksi perinteisin menetelmin, jotka takaavat näille viineille niille ominaiset piirteet, olisi tehtävä poikkeus asetuksen (ETY) N:o 822/87 66 artiklan 1 kohdasta, olisikin selkeyden vuoksi sisällytettävä tämä poikkeus komission asetuksen (ETY) N:o 586/93 (3), sellaisena kuin se on viimeksi muutettuna asetuksella (EY) N:o 1252/94 (4), joka kokoaa yhteen ainoaan tekstiin kaikki haihtuvaa happoisuutta koskevat poikkeukset, ja tässä asetuksessa säädetyt toimenpiteet ovat viinien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 586/93 1 artikla seuraavasti: 1) liitetään b kohtaan viimeisen luetelmakohdan jälkeen seuraavat kolme luetelmakohtaa: "- Monbazillac, - Jurançon, - Pacherenc de Vic Bilh," 2) liitetään c kohtaan ensimmäisen luetelmakohdan jälkeen seuraava luetelmakohta: "- tma-laatuviinit `Bianco dell'Empolese`, joita kuvataan maininnalla `vin santo`." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä toukokuuta 1995. Komission puolesta Franz FISCHLER Komission jäsen (1) EYVL N:o L 84, 27.3.1987, s. 1 (2) EYVL N:o L 349, 31.12.1994, s. 105 (3) EYVL N:o L 61, 13.3.1993, s. 39 (4) EYVL N:o L 137, 1.6.1994, s. 45
Neuvoston asetus (EY) N:o 1543/95, annettu 29 päivänä kesäkuuta 1995, tiettyjen sitrushedelmien jalostuksen edistämiseen tarkoitetuista erityistoimenpiteistä annetusta asetuksesta (EY) N:o 3119/93 poikkeamisesta markkinointivuonna 1995/1996



Virallinen lehti nro L 148 , 30/06/1995 s. 0030 - 0030



NEUVOSTON ASETUS (EY) N:o 1543/95, annettu 29 päivänä kesäkuuta 1995, tiettyjen sitrushedelmien jalostuksen edistämiseen tarkoitetuista erityistoimenpiteistä annetusta asetuksesta (EY) N:o 3119/93 poikkeamisesta markkinointivuonna 1995/1996 EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että näyttää siltä, että tietyllä jalostusteollisuudella on rahoitusvaikeuksia sitrushedelmien yhteisön jalostustukijärjestelmään kuuluvan vähimmäishinnan maksamisessa tuottajille, ja sen vuoksi tämä tilanne olisi otettava huomioon antamalla jäsenvaltioille lupa maksaa rahallinen korvaus tietyin edellytyksin suoraan tuottajille uuden markkinointivuoden 1995/1996 aikana, ja tämän mahdollisuuden valitessaan jäsenvaltio ei saa soveltaa neuvoston asetuksen (ETY) N:o 3119/93 (4) 3 artiklassa tarkoitettuja myöntämistä koskevia säännöksiä, ON ANTANUT TÄMÄN ASETUKSEN: 1 artikla Asetuksen (EY) N:o 3119/93 3 artiklasta poiketen jäsenvaltio saa maksaa rahallisen korvauksen suoraan tuottajille näiden mainitun asetuksen 2 artiklassa tarkoitettujen sopimusten mukaisesti toimittamilta määriltä. Tässä tapauksessa jalostajan on maksettava tuottajalle hinta, joka on vähintään asetuksen 3 artiklassa tarkoitetun vähimmäishinnan ja 4 artiklassa tarkoitetun rahallisen korvauksen erotuksen suuruinen. Ensimmäisen kohdan säännöksiä ei sovelleta satsumoihin. 2 artikla Edellä 1 artiklaa sovellettaessa rahallinen korvaus on maksettava tuottajalle tämän hakemuksesta heti, kun sen jäsenvaltion tarkastusviranomaiset, jossa jalostus toteutetaan, ovat todenneet, että sopimuksissa tarkoitetut tuotteet on toimitettu. 3 artikla Jäsenvaltion 1 artiklan soveltamisesta tekemän päätöksen on koskettava sen alueen kaikkia tuottajia ja jalostajia. 4 artikla Yksityiskohtaiset säännöt tämän asetuksen soveltamisesta, erityisesti vakuudesta, annetaan neuvoston asetuksen (ETY) N:o 1035/72 (5) 33 artiklassa säädettyä menettelyä noudattaen. 5 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan markkinointivuonna 1995/1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 29 päivänä kesäkuuta 1995. Neuvoston puolesta J. BARROT Puheenjohtaja (1) EYVL N:o C 99, 21.4.1995, s. 35 (2) EYVL N:o C 151, 19.6.1995 (3) EYVL N:o C 155, 21.6.1995, s. 21 (4) EYVL N:o L 279, 12.11.1993, s. 17 (5) EYVL N:o L 118, 20.5.1972, s. 1, asetus sellaisena kuin se on viimeksi muutettuna asetuksella (EY) N:o 3290/94 (EYVL N:o L 349, 31.12.1994, s. 105)
Komission asetus (EY) N:o 1586/95, annettu 30 päivänä kesäkuuta 1995, maitotuotteiden alhaisimman vientituen soveltamisesta annetun asetuksen (ETY) N:o 776/78 muuttamisesta



Virallinen lehti nro L 150 , 01/07/1995 s. 0084 - 0084



KOMISSION ASETUS (EY) N:o 1586/95, annettu 30 päivänä kesäkuuta 1995, maitotuotteiden alhaisimman vientituen soveltamisesta annetun asetuksen (ETY) N:o 776/78 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla sekä asetuksella (EY) N:o 1538/95 (2), ja erityisesti sen 17 artiklan 14 kohdan, sekä katsoo, että maito- ja maitotuotealan vientitukia koskevista yksityiskohtaisista säännöistä 27 päivänä heinäkuuta 1968 annetussa komission asetuksessa (ETY) N:o 1098/68 (3), sellaisena kuin se on viimeksi muutettuna asetuksella (ETY) N:o 2767/90 (4), vahvistetaan määräpaikkoina olevat vyöhykkeet, jotka voidaan ottaa huomioon tukia vahvistettaessa; maitotuotteiden alhaisimman vientituen soveltamisesta annetussa komission asetuksessa (ETY) N:o 776/78 (5), sellaisena kuin se on viimeksi muutettuna asetuksella (EY) N:o 3337/94 (6); viitataan mainittuihin vyöhykkeisiin; asetus (ETY) N:o 1098/68 on kumottu komission asetuksella (EY) N:o 1466/95 (7), komission asetuksessa (EY) N:o 3079/94 (8) vahvistetaan maiden nimikkeistö yhteisön ulkoista kauppaa ja jäsenvaltioiden välistä kauppaa varten; sen vuoksi olisi mukautettava asetus (ETY) N:o 776/78 korvaamalla viittaukset vyöhykkeisiin vastaavilla viittauksilla nimikkeistöön, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 776/78 seuraavasti: 1. Korvataan 2 artiklassa ilmaisu "vyöhykkeelle E" ilmaisulla "määräpaikkaan n:o 400". 2. Korvataan liitteen II: - sarakkeessa, jonka otsikko on "Määräpaikka", ilmaisu "vyöhyke E" ilmaisulla "n:o 400"; - alaviitteessä 1 oleva viittaus "Asetuksen (ETY) N:o 1098/68" viittauksella "Asetuksen (EY) N:o 3079/94". 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä kesäkuuta 1995. Komission puolesta Franz FISCHLER Komission jäsen (1) EYVL N:o L 148, 28.6.1968, s. 13 (2) EYVL N:o L 148, 30.6.1995 (3) EYVL N:o L 184, 29.7.1968, s. 10 (4) EYVL N:o L 267, 29.9.1990, s. 14 (5) EYVL N:o L 105, 19.4.1978, s. 5 (6) EYVL N:o L 350, 31.12.1994, s. 66 (7) EYVL N:o L 144, 28.6.1995, s. 22 (8) EYVL N:o L 325, 17.12.1994, s. 17
Neuvoston asetus (EY) N:o 1537/95, annettu 29 päivänä kesäkuuta 1995, silkkiäistoukkien tuen määrän vahvistamisesta kasvatuskaudeksi 1995/1996



Virallinen lehti nro L 148 , 30/06/1995 s. 0016 - 0016



NEUVOSTON ASETUS (EY) N:o 1537/95, annettu 29 päivänä kesäkuuta 1995, silkkiäistoukkien tuen määrän vahvistamisesta kasvatuskaudeksi 1995/1996 EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ottaa huomioon erityistoimenpiteistä silkkiäistoukkien kasvatuksen edistämiseksi 24 päivänä huhtikuuta 1972 annetun neuvoston asetuksen (ETY) N:o 845/72 (1) ja erityisesti sen 2 artiklan 3 kohdan, ottaa huomioon komission ehdotuksen (2), ottaa huomioon Euroopan parlamentin lausunnon (3), ottaa huomioon talous- ja sosiaalikomitean lausunnon (4), sekä katsoo, että asetuksen (ETY) N:o 845/72 2 artiklassa säädetään, että yhteisössä kasvatettujen silkkiäistoukkien tuen määrä on vahvistettava vuosittain siten, että se varmistaa omalta osaltaan silkkiäistoukkien kasvattajille kohtuulliset tulot, ottaen huomioon kokongien ja raakasilkin markkinatilanteen, markkinatilanteen ennakoitavan kehityksen ja niiden tuontipolitiikan, ja edellä tarkoitettujen perusteiden soveltamisesta seuraa, että tuen määrä vahvistetaan jäljempänä osoitetulle tasolle, ON ANTANUT TÄMÄN ASETUKSEN: 1 artikla Kasvatuskautena 1995/96 asetuksen (ETY) N:o 845/72 2 artiklassa tarkoitetun silkkiäistoukkien tuen määrä vahvistetaan 133,26 ecuksi käytettyä silkkiäismunalaatikkoa kohden. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä huhtikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 29 päivänä kesäkuuta 1995. Neuvoston puolesta J. BARROT Puheenjohtaja (1) EYVL N:o L 100, 27.4.1972, s. 1, asetus sellaisena kuin se on viimeksi muutettuna asetuksella (EY) N:o 2059/92 (EYVL N:o L 215, 30.7.1992, s. 19) (2) EYVL N:o C 99, 21.4.1995, s. 12 (3) EYVL N:o C 151, 19.6.1995 (4) EYVL N:o L 155, 21.6.1995, s. 21
KOMISSION ASETUS (EY) N:o 1628/95, annettu 5 päivänä heinäkuuta 1995, asetusten (ETY) N:o 3846/87, (EY) N:o 429/95, (EY) N:o 720/95 ja (EY) N:o 950/95 muuttamisesta



Virallinen lehti nro L 155 , 06/07/1995 s. 0009 - 0009



KOMISSION ASETUS (EY) N:o 1628/95, annettu 5 päivänä heinäkuuta 1995, asetusten (ETY) N:o 3846/87, (EY) N:o 429/95, (EY) N:o 720/95 ja (EY) N:o 950/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna asetuksella (EY) N:o 1528/95 (2), ja erityisesti sen 13 artiklan 3 kohdan, sekä katsoo, että komission asetuksessa (ETY) N:o 3846/87 (3), sellaisena kuin se on viimeksi muutettuna asetuksella (EY) N:o 836/95 (4), vahvistetaan maataloustuotteiden nimikkeistö vientitukea varten yhdistetyn nimikkeistön perusteella, komission asetuksella (EY) N:o 440/95 (5) muutetaan maataloustuotteiden nimikkeistöä vientitukea varten; katkaistuun kauraan käytetty kuvaus on osoittautunut liian rajoittavaksi, sen vuoksi kuvausta olisi muutettava, komission asetuksissa (EY) N:o 429/95 (6), (EY) N:o 720/95 (7) ja (EY) N:o 950/95 (8) on kussakin vahvistettu vastaavasti maaliskuun, huhtikuun ja toukokuun 1995 tuet, joita sovelletaan viljasta ja riisistä jalostettujen tuotteiden tuontiin, asetusten (EY) N:o 429/95, (EY) N:o 720/95 ja (EY) N:o 950/95 liitteeseen on päässyt virhe, koska tuotekoodi 1104 22 10 100 on jätetty ilmoittamatta; on syytä muuttaa kyseisiä asetuksia, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 3846/87 liitteessä olevan 3 osaston CN-koodia 1104 22 99 koskevat tiedot seuraavasti: >TAULUKON PAIKKA> 2 artikla 1. Lisätään asetuksen (EY) N:o 429/95 liitteeseen tuotekoodi 1104 22 10 100 ja tuen määrä, joka vastaa 121,49 ecua tonnia kohden. 2. Lisätään asetuksen (EY) N:o 720/95 liitteeseen tuotekoodi 1104 22 10 100 ja tuen määrä, joka vastaa 103,20 ecua tonnia kohden. 3. Lisätään asetuksen (EY) N:o 950/95 liitteeseen tuotekoodi 1104 22 10 100 ja tuen määrä, joka vastaa 102,24 ecua tonnia kohden. 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sovelletaan 1 artiklaa 1 päivästä tammikuuta 1995 alkaen. Sovelletaan 2 artiklaa sen pyynnöstä, jota asia koskee, vastaavasti kunkin asetuksen (EY) N:o 429/95, (EY) N:o 720/95 ja (EY) N:o 950/95 voimaantulon päivästä alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä heinäkuuta 1995. Komission puolesta Franz FISCHLER Komission jäsen (1) EYVL N:o L 181, 1.7.1992, s. 21 (2) EYVL N:o L 148, 30.6.1995 (3) EYVL N:o L 366, 24.12.1987, s. 1 (4) EYVL N:o L 88, 20.4.1995, s. 1 (5) EYVL N:o L 45, 1.3.1995, s. 37 (6) EYVL N:o L 45, 1.3.1995, s. 14 (7) EYVL N:o L 73, 1.4.1995, s. 30 (8) EYVL N:o L 97, 29.4.1995, s. 10
KOMISSION ASETUS (EY) N:o 1667/95, annettu 7 päivänä heinäkuuta 1995, Kanariansaarten arvioidun hankintataseen vahvistamisesta naudanliha-alan tuotteiden osalta



Virallinen lehti nro L 158 , 08/07/1995 s. 0026 - 0027



KOMISSION ASETUS (EY) N:o 1667/95, annettu 7 päivänä heinäkuuta 1995, Kanariansaarten arvioidun hankintataseen vahvistamisesta naudanliha-alan tuotteiden osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 3 artiklan 4 kohdan, 4 artiklan 4 kohdan ja 5 artiklan 2 kohdan, sekä katsoo, että asetuksen (ETY) N:o 1601/92 soveltamiseksi on syytä vahvistaa naudanliha-alalle 1 päivästä heinäkuuta 1995 30 päivään kesäkuuta 1996 Kanariansaarten naudanlihan ja lihotettavaksi tarkoitettujen urospuolisten eläinten sekä puhdasrotuisten siitoseläinten erityisen hankintataseen määrät, näiden tuotteiden arvioidun hankintataseen määrät on vahvistettu 1 päivästä heinäkuuta 1994 30 päivään kesäkuuta 1995 komission asetuksessa (EY) N:o 2883/94 (3), sellaisena kuin se on viimeksi muutettuna asetuksella (EY) N:o 1590/95 (4), naudanliha-alan tuotteiden tarpeen tyydyttämiseksi olisi vahvistettava kyseiset määrät 1 päivästä heinäkuuta 1995 30 päivään kesäkuuta 1996, asetuksen (ETY) N:o 1601/92 soveltamiseksi hankintajärjestelmää sovelletaan 1 päivästä heinäkuuta; tämän vuoksi on syytä säätää tämän asetuksen säännösten välittömästä voimaantulosta, ja tässä asetuksessa säädetyt toimenpiteet ovat naudanlihan hallintokomitean mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 1601/92 2, 3, 4 ja 5 artiklan soveltamiseksi naudanliha-alan arvioituun hankintataseeseen kuuluvien sellaisten tuotteiden määrät, jotka tapauksesta riippuen vapautetaan tullista kolmansista maista tapahtuvan tuonnin osalta tai jotka saavat yhteisön markkinoilta lähtöisin oleville tuotteille myönnettävää tukea, vahvistetaan liitteessä. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä heinäkuuta 1995. Komission puolesta Franz FISCHLER Komission jäsen (1) EYVL N:o L 173, 27.6.1992, s. 13 (2) EYVL N:o L 349, 31.12.1994, s. 105 (3) EYVL N:o L 304, 29.11.1994, s. 18 (4) EYVL N:o L 150, 1.7.1995, s. 89 LIITE ARVIOITU HANKINTATASE KANARIANSAARTEN NAUDANLIHA-ALAN TUOTTEILLE 1 PÄIVÄSTÄ HEINÄKUUTA 1995 30 PÄIVÄÄN KESÄKUUTA 1996 >TAULUKON PAIKKA>